Den nordiske motstandsbevegelsen

Den nordiske motstandsbevegelsen (DNM), også kjent som Nordiska Motståndsrörelsen (NMR) på svensk (tidligere Vitt ariskt motstånd, VAM), er en nynazistisk organisasjon som gjennom revolusjon«Och först i det allra sista slutskedet av revolutionen kommer vi att gå från att vara den lilla starka gruppen till att vara de många då de flesta plötsligt står på vår sida». ønsker å «skape en nordisk nasjonalsosialistisk republikk bestående av de nordiske landene Sverige, Finland, Norge, Danmark, Island og eventuelt også de baltiske landene». Den nordiske motstandsbevegelsen blir omtalt som en terrororganisasjon og en militant nazigruppe. I 2020 ble DNM omtalt som den eneste aktive nynazistiske gruppen i Norge.

Jacob Ravndal og Tore Bjørgo anslo i 2018 at den i Norge hadde noen titalls aktive medlemmer og i Sverige over hundre. Den svenske grenen har fått større oppslutning og har et mer militant uttrykk, mens den norske delen har vært relativt liten og av liten betydning. Tore Bjørgo skriver at den er den største og best organiserte nasjonalsosialistiske og raserevolusjonære miljøet i Norden og Norge i 2018.  

Enkelte personer som tidligere tilhørte Vigrid gikk over til DNM. Fra 2016 ble DNM mer utadrettet og synlig i Norge. DNM styres fra Sverige og den norske avdelingen får instrukser fra ledelsen der. Organisasjonen er toppstyrt med vekt på sterk intern kontroll. DNMs ideologi og organisasjonsform bygger på den nasjonalsosialistiske som uttrykt av Adolf Hitler i Mein Kampf.Bjørgo, T. (2018). Høyreekstremisme i Norge: Utviklingstrekk, konspirasjonsteorier og forebyggingsstrategier. Politihøgskolen. https://phs.brage.unit.no/phs-xmlui/handle/11250/2568904 

Organisasjonen er lukket og hierarkisk oppbygd. Den blir av nordiske sikkerhetsmyndigheter vurdert som den farligste høyreekstreme grupperingen i Norden, og antas å spille en hovedrolle i det nordiske hvit makt-miljøet. 

Organisasjonens leder er Simon Lindberg. Lindberg kritiserte i 2018 de «borgerlige nasjonalistene» for å fokusere på muslimer i stedet for på den hemmelige sionistiske og jødiske konspirasjonen som trekker i trådene bak innvandringen og multikulturalismen.

I oktober 2014 ble det kunngjort at den svenske avdelingen av organisasjonen kom til å danne et politisk parti. Dette representerer en parlamentarisk fløy innenfor den større organisasjonen, og lederen for den er Pär Öberg. Lanseringen skjedde den 5. september 2015. Partiet fikk  stemmer i valget (0,03 %).

 Historie 
På midten av 1990-tallet etablerte et antall av tidligere medlemmer i Vitt Ariskt Motstånd (VAM), deriblant Klas Lund, Svenska Motståndsrörelsen. I desember 1997 ble den grunnlagt av ansatte i den nasjonalsosialistiske avisen Folktribunen sammen med personer fra Nationell Ungdom og tidligere VAM.

I 2003 fusjonerte Svenska Motståndsrörelsen med Den Norske Motstandsbevegelsen, og den nye organisasjonen fikk navnet Den Nordiske Motstandsbevegelsen. Etter dette ble organisasjonen mer militant i sin retorikk. I 2006 ble ungdomsorganisasjonen Nationell Ungdom oppløst. Også den norske avdelingen ble oppløst etter noen år, men oppstod igjen rundt 2010. Den finske avdelingen ble dannet i 2008, og i 2013 ble en dansk avdeling grunnlagt og senere nedlagt. Per utgangen av 2017 er en ny dansk avdeling opprettet, samt en islandsk avdeling. Idag finnes det altså fem avdelinger i henholdsvis Norge, Sverige, Finland, Danmark og Island.

Norske Boot Boys gikk i oppløsning rundt 2001 etter drapet på Benjamin Hermansen og ble nedlagt i 2003. Medlemmer fra Boot Boys etablerte på den tiden en nazistisk organisasjon, Den norske motstandsbevegelsen etter inspirasjon av Svenska Motståndsrörelsen. Ideologien var klart nasjonalsosialistisk og de mislikte merkelappen nazistisk. Ungdomsavdelingen ble kalt Nasjonal Ungdom. Den norske avdelingen hadde tett forbindelse med den svenske i oppstartsfasen. To ledere for den norske delen ble arrestert og dømt til lang fengselsstraff for bankran, og det var deretter lite eller ingen aktivitet til 2011.

Høsten 2015 ble det hevdet at organisasjonen hadde mottatt økonomisk støtte fra den russiske høyreekstreme og paramilitære organisasjonen Russian Imperial Movement, som blant annet har sendt frivillig-soldater til den prorussiske siden i krigen i Øst-Ukraina.Nato: Främlingshatet kan gödas av främmande makt, Dagens Nyheter 2015-10-27 Organisasjonen har dementert denne påstanden.

 Ideologi 
Den Nordiske Motstandsbevegelsen bekjenner seg til det nasjonalsosialistiske verdensbildet slik det er beskrevet i Adolf Hitlers Mein Kampf. I 2016 utga organisasjonen et offisielt program der ideologien fremgår sammen med konkret politikk for de fleste samfunnsområder. 

Organisasjonen er blant annet kjent for sin fiendtlige innstilling til jøders påståtte innflytelse på samfunnet, idet den anses å undergrave interessene til de opprinnelige befolkningene i landene hvor jøder har tilhold. Organisasjonen hevder at jødenes virksomhet, som blant annet sies å promotere økt innvandring til Norden fra arabiske og afrikanske land, utgjør et folkemord på mennesker av «nordisk etnisitet». DNM baserer seg her på konspirasjonsteorien om at det egentlig er den internasjonale jødiske eliten som står bak innvandringen og multikulturalismen som ledd i en påstått plan om å ødelegge den ariske rasen og etablere et jødisk verdensherredømme. 

Bevegelsen arbeider for å skape en «raseren» nasjon i Norden.Janssen, J. (2019). Ekstremt engasjement: En komparativ casestudie av Den nordiske motstandsbevegelsen i Norge, Sverige og Finland (Master's thesis). Universitetet i Oslo. DNM vil oppnå dette ved full stans i «ikke-nordisk» innvandring og vil dessuten gjennomføre tvungen utvandring «rasefremmede» personer. Vigrid forankret sin rasistiske ideologi i åsatro og nordisk mytologi, mens DNM er en primært politisk organisasjon.

Organisasjonens mål er å etablere en felles nordisk stat. Den svenske Säkerhetspolisen har konkludert med at den vil være totalitær og vil etableres via revolusjon. Organisasjonens eget partiprogram fremholder at «Den Nordiske Motstandsbevegelsens fremtidige stat er autoritær, men ikke totalitær […]». I en tale utdypet bevegelsens tidligere leder, Klas Lund, dette på følgende måte: «Selv om Motstandsbevegelsen streber etter å skape en stat med autoritært lederskap, er det også vårt mål å utvikle og sikre frihet og demokrati. Den nordiske nasjonalsosialistiske republikken kommer til å være en lederstat, men den kommer også til å være et folkedemokrati.»

Videre hevder organisasjonen at det kreves en kamp som kommer til å føre til blodsutgytelse:

«Ingen kan gå med i Motstandsbevegelsen om han ikke kan eller er forberedt på å forsvare med vold seg selv, sin organisasjon eller sine kamerater... Sveklinger eller feiginger har ingen plass hos oss. Ingen skal kunne unngå sin mannlige plikt [...] Det eneste fæle eller skammelige med at unge svensker har skadet eller drept fremmede og fiender, er at alle andre svensker ikke gir dem sin støtte når massemedia starter sine hetskampanjer».

På sine nettsider hyller organisasjonen personer som Adolf Hitler, Corneliu Codreanu, Oswald Mosley, Léon Degrelle, Hugo Chávez, Savitri Devi, George Lincoln Rockwell, Robert Jay Mathews  og Vidkun Quisling. I et NRK-intervju fra 2014 uttalte Haakon Forwald, representant for den Norske motstandsbevegelsen, at de anså Adolf Hitler som «et av det forrige årtusenets aller største mennesker. En kriger som kjempet og stred for den ariske rase og Europas fremtid».

 Organisasjon og aktivitet 
 Organisasjon 
Strukturen innad i Motstandsbevegelsen er hierarkisk. Bevegelsen ledes av organisasjonens nordiske leder. I hvert land finnes også en egen leder og et riksråd. I de fleste tilfeller tas avgjørelser etter diskusjon i Riksrådet. Lederen har dog muligheten til å ta avgjørelser på egen hånd, om dette kreves.

Riksrådet er en del av riksorganisasjonen, som i tillegg til Riksrådet består av personer med ledende oppgaver innen blant annet propaganda og administrasjon. Landene er delt inn i reder, og hvert rede har en operativ sjef, redesjefen. Innenfor redene finnes det lokale aktivistgrupper, kalt kampgrupper, som styres av en kampgruppesjef.

Nordenrådet består av ledende medlemmer fra hvert av de nordiske landene, og arbeider med blant annet felles nordiske kampanjer og aksjoner, og standardisering av virksomheten i de ulike landene.

 Reder 
Norge:

 Rede 1: Oslo, Innlandet, Viken, Vestfold og Telemark
 Rede 2: Agder
 Rede 3: Vestland, Møre og Romsdal
 Rede 4: Trøndelag

Sverige:

 Näste 1: Uppsala län, Stockholms län, Östergötlands län, Västmanlands län, Örebro län, Södermanlands län
 Näste 2: Västra Götalands län, Hallands län
 Näste 3: Skåne län, Blekinge län
 Näste 4: Jämtlands län, Västernorrlands län, Gävleborgs län
 Näste 5: Dalarna län
 Näste 6: Västerbottens län, Norrbottens län
 Näste 7: Jönköpings län, Kronobergs län, Kalmar län, Gotlands län

 Virksomheter 
Som deler med spesifikke formål innenfor organisasjonen finnes Nationellt Motstånd forlag. Det finnes også Fånghjälpen, en støtteorganisasjon for aktivister i fengsel, samt Motståndsrörelsen Media som produserer youtubefilmer, og nettavisene Frihetskamp, Nordfront.se, Vastarinta, Nordurvigi og Nordfront.dk.

 Aktivitet 
Motstandsbevegelsens virksomhet består av både intern og utadrettet virksomhet. Den interne virksomheten inkluderer blant annet sosiale treff, trening, friluftsaktiviteter og studiegrupper. Den utadrettede aktivismen består blant annet av regelmessige torgmøter, demonstrasjoner, avissalg, flygeblad-utdelinger, oppklistring av plakater, klistremerker og bannere.

Ved en uanmeldte demonstrasjon i Oslo 29. oktober 2022, deltok totalt fem norske medlemmer.

 Nordiske sikkerhetsmyndigheter om Nordiske motstandsbevegelsen 
Den Nordiske Motstandsbevegelsen er den nasjonalsosialistiske grupperingen som de nordiske sikkerhetsmyndigheter vurderer som den største trusselen mot de nordiske landenes indre sikkerhet. Organisasjonen bedømmes å spille hovedrollen i det som Säkerhetspolisen kaller for hvit makt-miljøet. Den Nordiske Motstandsbevegelsen blir hevdet å ha tydelige militante trekk. Säkerhetspolisen mener at det har skjedd at medlemmer ble utsatt for disiplinære tiltak når de har begått en forbrytelse eller oppført seg på en måte ikke overensstemmende med Den Nordiske Motstandsbevegelsens ideologi.

 Forbrytelser og koblinger til lovbrudd 
Organisasjonen har ved en rekke tilfeller blitt koblet eller forsøkt koblet til grov voldskriminalitet, hatkriminalitet, hets mot folkegrupper, brudd på våpenlovgivning og andre lovbrudd. Ifølge et blogginnlegg i 2014 på nettsidene til den antifascistiske organisasjonen Expo i Sverige, hadde 65 av 119 undersøkte personer i 2013 blitt dømt for ulike lovbrudd. 51 prosent var dømt for ulike typer vold, som drap, mishandling og voldelige opptøyer. 49 prosent var dømt for våpenlovbrudd, og 17 prosent hadde ved ett eller flere tilfeller blitt dømt for hets mot folkegrupper.
 I 1999 ble syndikalisten Björn Söderberg drept. Söderberg var lagerarbeider og hadde for avisen Arbetaren avslørt at Robert Vesterlund, som satt i den lokale ledelsen for Handelsanställdas förbund, var nazist. Dette førte til at Vesterlund ble kastet ut av Handels. Mordet på Söderberg ble utført av tre menn med tilknytning til SMR.
 I 2004 ble leder for Svenska Motståndsrörelsen Klas Lund dømt til fire måneders fengsel for ulovlig våpenbesittelse. Han rømte fra fengselet oktober 2004, men ble pågrepet i Norge i mars 2005.Expo 23. mars 2005: «Klas Lund gripen i Norge»  Klas Lund har tidligere blitt dømt for drap, ran og mishandling.
 Svenska Motståndsrörelsen har blitt mistenkt av politiet for å stå bak angrepet på en gruppe studiesirkel-deltakere i Arbetarnas bildingsförbunds lokaler i Vimmerby 12. mars 2006.
 Sommeren 2006 ble lederen for Svenska Motståndsrörelsen i Dalarna dømt for to tilfeller av våpenlovbrudd. Han har tidligere vært dømt for fyllekjøring. Samtidig ble en annen mann med tilknytning til SMR dømt for våpenlovbrudd og dopinglovbrudd.Expo 11 juni 2006: Nazistledare dömd för vapenbrott 
 I juli 2006 ble fire medlemmer fra Svenska Motståndsrörelsen og Nationell Ungdom felt i svensk høyesterett for hets mot folkegruppe, etter å ha delt ut flygeblader ved Staffanskolan i Söderhamn. Flygebladet koblet blant annet sammen homofili med pedofili.Expo och RFSL 8 november 2005: Det homosexuella hotet mot den vita rasen – nazistisk och rasistisk homofobi på Internet   
 I september 2007 ble to menn med tilknytning til Svenska Motståndsrörelsen dømt til fengsel for en rekke lovbrudd. Den ene ble dømt til 2,5 års fengsel for mishandling, grov mishandling, ulovlig frihetsberøvelse, ulovlig tvang, ulovlig trussel, tyveri, forsøk på grovt tyveri, ransforsøk, narkotikalovbrudd, brudd på knivlovgivning, to tilfeller av dopinglovbrudd samt våpenlovbrudd. Han var fra tidligere dømt for mishandling av to innvandrere, som han begikk sammen med to personer fra SMR og i en perioda da han selv var medlem i SMR. Den andre mannen ble dømt til to måneders fengsel for våpenlovbrudd og for å sette andres liv i fare, og var medlem i SMR da forbrytelsene ble begått.Expo 12 november 2007: Nazister dömda för flera grova våldsbrott 
 I desember 2007 ble en aktivist i Svenska motståndsrörelsen dømt til to års fengsel for mordbrann, våpenlovbrudd og hærverk.Expo 12. mars 2008: «Häktade nazister tidigare dömda för vapenbrott» 
 1. september 2007 skjedde et knivoverfall ved Slussen i Stockholm. I forbindelse med at Svenska motståndsrörelsen solgte aviser oppstod bråk mellom SMR og antifascister. I basketaket ble en person knivstukket i nakken.Expo 25 oktober 2007: Nazist dömd för försök till mord  Desember 2007 ble Niklas Frost, aktivist i Svenska Motståndsrörelsen, dømt i hovrätten (tilsvarer norsk lagmannsrett) til fem års fengsel for drapsforsøk.Sundsvalls tidning 16 september 2009: Kampanj kan vara försök att nyrekrytera Organisasjonen har senere drevet kampanje-aktivitet for å få ham frigitt. Frost hadde flere år vært aktiv i organisasjonen og var fra tidligere dømt for flere tilfeller av mishandling, vold mot tjenestemann, ulovlig trussel og hets mot folkegrupper.
 I mars 2008 beslagla svensk politi et stort antall våpen og eksplosiver i våpenskjul på Värmdö og i Västerort. Tre menn fra SMR ble pågrepet og mistenkt for våpenlovbrudd og forberedelse til allmänfarlig ödeläggelse.
 I 2009 hengte SMR ut tre pedofili-dømte med fullstendige personopplysninger gjennom å opprette en egen nettside.
 I 2010 ble ansvarlig utgiver for organisasjonens nettsted Patriot.nu dømt for hets mot folkegruppe etter publiseringen av et bilde med teksten "Håll Sverige rent" og en Davidsstjerne som ble kastet i en søppelbøtte.Stockholms tingsrätts dom 2010-06-16 i mål nr. B 714-09 Utgiveren har etter det blitt dømt for hets mot folkegruppe en gang i 2011Svea hovrätts dom 2011-09-27 i mål nr. B 6080-11 (fastställde Stockholms tingsrätts dom 2011-06-15 i mål nr. B 15259-10) og to ganger i 2012.Stockholms tingsrätts dom 2012-09-14 i mål nr. B 10692-11. Domen fastställdes av Svea hovrätt i dom 2013-03-22 i mål nr. B 8810-12 I 2013 ble utgivere for det nye nettstedet Nordfront.se dømt for en rekke lignende tilfeller av hets mot folkegrupper.Örebro tingsrätts dom 2013-06-11 i mål nr. B 5574-12Petter Larsson, "Negerpappa" fällde nazisajt, Aftonbladet 2013-06-14Johannes Nesser, Ny förundersökning mot Nordfront, Journalisten 2013-07-18
 I 2012 ble en person dømt for drapet på Joakim Karlsson i Vallentuna, et annet SMR-medlem er fortsatt etterlyst for mordet.
 I desember 2013 (se historie) gjorde en gruppe SMR-medlemmer et angrep på en antirasistisk demonstration i Kärrtorp. 23 medlemmer ble dømt i forbindelse med angrepet. Samtlige ble dømt for voldelige opptøyer, flere til hets mot folkegrupper, brudd på knivlovgivning, vold mot tjenestemenn, ulovlig trussel, tyveri og skadeverk.
 10. september 2016 gav et medlem av Den Nordiske Motstandsbevegelsen en 28-årig mann et spark i forbindelse med en manifestasjon de holdt i Helsingfors. Medlemmet hevder at mannen hadde skjelt ut og drapstruet en aktivist og spyttet på ham. Få dager senere meldte finske medier prematurt om at mannen var død av skadene. Han ble dømt for grov vold, og retten la til grunn til at motivet var rasistisk. Han ble frifunnet for drap fordi retten ikke fant det bevist at sparket alene forårsaket hans død. Han ble dømt til to år og tre måneders fengsel i 2018.
I juni 2017 dømtes de tre aktive medlemmene i den nordiske motstandsbevegelsen: Viktor Melin, Jimmy Jonasson, og Anton Thulin til henholdsvis åtte og et halvt, fem, og ett og et halvt års fengsel for to bombeattentat og et forsøk på bombeattentat . Victor Melin dømtes for alle tre tilfellene, Jimmy Jonasson for medvirkning til et av attentatene og almenfarlig ødeleggelse og Anton Thulin for forsøk på almenfarlig ødeleggelse. To av bombene gikk av. Den ene utenfor den den autonome venstresideorganisasjonen syndikalistisk forums lokaler i Gøteborg, den andre på et asylmottak i Frölunda, hvor en vaktmester mistet begge beina i eksplosjonen. Den tredje bomben var plassert ut i Torslanda,  på Lilleby camping og gikk ikke av. Stedet ble brukt som et midlertidig oppholdsted for flyktninger.
 2. januar 2017 mottok Simon Lindberg en betinget dom og bøter for blant annet å ha ropt nazistslagord under en demonstrasjon i Stockholm. Lindberg var blitt dømt til tre måneders fengsel for medvirkning til mishandling, trusler og skadeverk.

 Referanser 

Eksterne lenker


Kategori:Nynazisme
Kategori:Nasjonalsosialistiske partier
Kategori:Antisemittisme
Kategori:Svensk politikk
Kategori:Svenske organisasjoner
Kategori:Politiske partier i Sverige
Kategori:Organisasjoner etablert i 1997
Kategori:Politiske partier etablert i 2015